Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: A 34/1994. (VI. 24.) AB határozat kontextusában ugyanis
Paragraph Index: 1323

(1)—(3) bekezdése lehetõvé teszi, másfelõl akkor, ha a közérdekû adat nyilvánosságra hozatala veszélyezteti a közfeladat ellátását, állami feladat külsõ befolyástól mentes gyakorlását. A közfeladatot ellátó szervek és személyek kényelmi szempontjai nem élvezhetnek elsõbbséget egy alapvetõ joggal szemben. Az Avtv. 19. § (5) bekezdése csak akkor felel meg az Alkotmány követelményeinek, ha a jogalkotó világossá teszi az információszabadság korlátozásának célját, indokolt mértékûre szorítja a nyilvánosság elõl elzárható adatok körét, s a közérdekû adatok megismerését csak szükséges és arányos mértékben korlátozza. A „belsõ használatra készült”, illetve a „döntés-elõkészítéssel összefüggõ” adatok fogalmi tisztázatlansága, differenciálatlansága, együttes használata, s azokkal kapcsolatban azonos szabályok alkalmazása önmagában is olyan súlyos szabályozási hiányt jelent, amely a közérdekû adatok nyilvánosságához való alkotmányos alapjog [Alkotmány 61. § (1) bekezdés] szükségtelen és aránytalan korlátozását eredményezi, mert bizonytalan körû adatok tekintetében rendeli el a nyilvánosság kizárását. Az Alkotmánybíróság rámutat arra is, hogy a vizsgált nyilvánosságkorlátozás nem válik alkotmányossági szempontból kielégítõ megoldássá azáltal, hogy kérelemre az adatok megismerését a szerv vezetõje engedélyezheti. E döntés ugyanis az érintett szerv diszkrecionális jogkörébe tartozik, s az csak formálisan vizsgálható felül. Egy alapvetõ jog érvényesülése azonban nem függhet az adatkezelõ szerv ilyen döntésétõl. A kifejtettekre tekintettel megállapítható, hogy az Avtv.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes